**O D G O V O R**

na prateni~ko pra{awe od pratenikot Sadije Iljazi postaveno

na 40-ta sednica na Sobranieto na Republika Makedonija

odr`ana na 25 dekemvri 2008 godina i 12 januari 2009 godina

Во врска со Вашето прашање сакаме да Ве информираме дека проектот за градење на Технолошко индустриската развојна зона - Тетово (ТИРЗ - Тетово) не е запрен. Напротив, на истиот се работи со зголемен интензитет. Согласно урбанистичкиот план зоната е лоцирана на десната страна од регионалниот пат Тетово - Скопје ( Желино ) на 3 км од Тетово односно од спротивната страна на бензинската пумпа на " Петрол - Компани"и е со површина од 967.470 м2 ( 97 ха).

Ве известуваме дека со цел за што побрзо профункционирање на ТИРЗ Тетово превземени се следните активности:

Проектната документација за инфраструктурни објекти за ТИРЗ - Тетово (Тендер бр. 18/08) е во тек и краен рок за изработка на истиот е 31.03.2009 год. Паралелно со проектирањето се врши и ревизија на истата.

Од страна на ДТИРЗ е спроведена постапка за геомеханички и хидромеханички истражни работи за утврдување на геомеханичките карактеристики на земјиштето во ТИРЗ Тетово како и испитување на издашноста и квалитетот на постојните бунарски подрачја во с. Сараќино, со цел да се утврди дали истите можат да ги задоволат потребите за водоснабдување на ТИРЗ Тетово,истите беа неопходни за изработка на горе споменатата техничка документација. Проектот за хидромеханички и геомеханички работи е завршен во Декември 2008 год.

Исто така од страна на ДТИРЗ е изработен геодетски елаборат за експропријација согласно кој се спроведува постапката за експрапријација која е во завршна фаза.

Агенцијата за патишта на Р. М во својата годишна програма за 2009 година во ставот 3.12. има предвидено клучка за поврзување на Тирз - Тетово со автопатот Скопје-Тетово и во тек е изработка на техничка документација од страна на истата агенција.

Со цел да се согледа интересот за потенцијален странски инвеститор Дирекцијата за ТИРЗ има објавено меѓународно барање за изјава за интерес за учество во постапка за добивање на градежно земјиште со намена за основање на ТИРЗ Тетово и истиот заврши на 15.01.2009 год.

Дирекцијата за ТИРЗ е длабоко разочарана од ваквите тенденциозни прашања - со укажување на невистини.